CELEX: 62021CN0486
Language: fi
Date: 2021-08-09 00:00:00
Title: Asia C-486/21: Ennakkoratkaisupyyntö, jonka Državna revizijska komisija za revizijo postopkov oddaje javnih naročil (Slovenia) on esittänyt 9.8.2021 – SHARENGO najem in zakup vozil d.o.o. v. Mestna občina Ljubljana

22.11.2021   
            
            
               FI
            
            
               Euroopan unionin virallinen lehti
            
            
               C 471/20
            
         
      Ennakkoratkaisupyyntö, jonka Državna revizijska komisija za revizijo postopkov oddaje javnih naročil (Slovenia) on esittänyt 9.8.2021 – SHARENGO najem in zakup vozil d.o.o. v. Mestna občina Ljubljana
      (Asia C-486/21)
      (2021/C 471/29)
      Oikeudenkäyntikieli: sloveeni
      
         Ennakkoratkaisua pyytänyt tuomioistuin
      
      Državna revizijska komisija za revizijo postopkov oddaje javnih naročil
      
         Pääasian asianosaiset
      
      
         Kantaja: SHARENGO najem in zakup vozil d.o.o.
      
         Vastaaja: Mestna občina Ljubljana
      
         Ennakkoratkaisukysymykset
      
      
                  1)
               
               
                  Onko asetusta (EY) N:o 2195/2002, (1) sellaisena kuin se on muutettuna [yhteisen hankintasanaston antamisesta annetun Euroopan parlamentin ja neuvoston asetuksen (EY) N:o 2195/2002 sekä julkisista hankintamenettelyistä annettujen Euroopan parlamentin ja neuvoston direktiivien 2004/17/EY (2) ja 2004/18/EY (3) muuttamisesta ja yhteisen hankintasanaston antamisesta 28.11.2007 annetulla] komission asetuksella (EY) N:o 213/2008, (4) tulkittava siten, että henkilöautojen vuokraus ilman kuljettajaa ei kuulu yhteisen hankintasanaston (CPV) ryhmään 601 vaan CPV:n ryhmään 341, lisättynä kuvausta täydentävällä CPV:n lisäsanaston koodilla PA01-7 Vuokraus, ja johon ei vaikuta lisäsanaston koodi PB04-7 Ilman kuljettajaa, minkä vuoksi CPV:n ryhmän 341 ja lisäsanaston koodin PA01-7 Vuokraus yhdessä lukemisesta seuraa, että henkilöautojen vuokrausta ilman kuljettajaa on pidettävä tavaranhankintasopimuksena eikä palveluhankintasopimuksena, ja näin ollen tapauksessa, jossa talouden toimijan sähköajoneuvojen julkisen vuokraus- ja yhteiskäyttöjärjestelmän perustamishankkeen toteuttamiseksi tekemän investoinnin pääasiallinen osa on sähköajoneuvojen toimittaminen, ja tämä investointi on myös suurempi kuin hankintaviranomaisen investointi hankkeen toteuttamiseen, [käyttöoikeussopimusten tekemisestä 26.2.2014 annetun Euroopan parlamentin ja neuvoston] direktiivin 2014/23/EU (5) 5 artiklan 1 kohdan b alakohdassa tarkoitettu ”palveluja” koskeva osa ei täyty eikä tällaisen hankkeen toteuttamisesta tehty sopimus näin ollen ole direktiivin 2014/23/EU 5 artiklan 1 kohdan b alakohdassa tarkoitettu palvelukonsessio?
               
            
                  2)
               
               
                  Onko direktiivin 2014/23/EU 5 artiklan 1 kohdan b alakohdassa tarkoitettua ”palvelujen tarjoamisen ja hallinnoimisen” käsitettä tulkittava siten, että:
                  
                              a)
                           
                           
                              direktiivin 2014/23/EU 5 artiklan 1 kohdan b alakohdan käsitteen ”palvelujen tarjoaminen” merkitys on sama kuin [julkisista hankinnoista ja direktiivin 2004/18/EY kumoamisesta 26.2.2014 annetun Euroopan parlamentin ja neuvoston] direktiivin 2014/24/EU (6) 2 artiklan 1 kohdan 9 alakohdan käsite ”palvelujen suorittaminen”, minkä vuoksi direktiivin 2014/23/EU 5 artiklan 1 kohdan b alakohdan käsite ”palvelujen tarjoaminen” merkitsee sitä, että sähköajoneuvojen julkista vuokraus- ja yhteiskäyttöjärjestelmää perustettaessa talouden toimija toimittaa sähköajoneuvojen vuokraukseen ja yhteiskäyttöön liittyviä palveluja ja harjoittaa toimintaa, joka ylittää sähköajoneuvojen vuokraukseen ja yhteiskäyttöön liittyvät tehtävät,
                              ja
                           
                        
                              b)
                           
                           
                              direktiivin 2014/23/EU 5 artiklan 1 kohdan b alakohdan käsite ”palvelujen hallinnoiminen” merkitsee sitä, että talouden toimija käyttää jäljempänä direktiivin 2014/23/UE 5 artiklan 1 kohdan b alakohdassa tarkoitettua oikeutta hyödyntää palveluja ja tällainen hyödyntäminen luo tuloja, minkä vuoksi direktiivin 2014/23/EU 5 artiklan 1 kohdan b alakohdan käsite ”palvelujen hallinnoiminen” merkitsee sitä, että sähköajoneuvojen julkista vuokraus- ja yhteiskäyttöjärjestelmää perustettaessa talouden toimijalla, joka suorittaa sähköajoneuvojen vuokraukseen ja yhteiskäyttöön liittyviä palveluita ja harjoittaa toimintaa, joka ylittää sähköajoneuvojen vuokraukseen ja yhteiskäyttöön liittyvät tehtävät, on oikeus vaatia käyttäjiltä maksua näistä palveluista eikä hän ole velvollinen maksamaan kunnalle pysäköintialueista perittävää maksua eikä pysäköintialueiden säännöllisen ylläpidon kuluja, ja näin ollen on oikeutettua, että hän saa tuloja tällä perusteella?
                           
                        
            
                  3)
               
               
                  Onko direktiivin 2014/23/EU 8 artiklan 2 kohdan ensimmäisen alakohdan käsitettä ”hankintaviranomaisen tai hankintayksikön arvioima sopimuksensaajan sopimuksen voimassaoloaikana tuottama kokonaisliikevaihto ilman arvonlisäveroa vastikkeena sopimuksen kohteena olev[i]sta – – palveluista” tulkittava siten, että ”sopimuksensaajan kokonaisliikevaihto” sisältää myös käyttäjien konsessionsaajalle suorittamat maksut, ja myös ne ovat näin ollen ”vastik[etta] sopimuksen kohteena olev[i]sta – – palveluista”?
               
            
                  4)
               
               
                  Onko direktiivin 2014/23/EU 8 artiklan 1 kohtaa tulkittava siten, että direktiiviä 2014/23/EU sovelletaan, kun investointien arvo tai investointien arvo ja palvelukonsession toteuttamisesta talouden toimijalle aiheutuvat kulut tai talouden toimijalle ja hankintaviranomaiselle palvelukonsessiosta aiheutuvat kulut ylittävät arvoltaan (selvästi) 5 350 000 euroa ilman arvonlisäveroa?
               
            
                  5)
               
               
                  Onko direktiivin 2014/23/EU 38 artiklan 1 kohtaa tulkittava siten, että hankintaviranomainen voi sen nojalla asettaa ”ammattitoimintaan” liittyvän osallistumisehdon ja vaatia talouden toimijoita näyttämään toteen, että ne täyttävät tällaisen edellytyksen, myös [vakiolomakkeiden vahvistamisesta julkisiin hankintoihin liittyvien ilmoitusten julkaisemista varten ja täytäntöönpanoasetuksen (EU) N:o 842/2011 (7) kumoamisesta 11.11.2015 annetun] komission täytäntöönpanoasetuksen (EU) 2015/1986 (8) ja [vakiolomakkeiden vahvistamisesta julkisiin hankintoihin liittyvien ilmoitusten julkaisemista varten ja täytäntöönpanoasetuksen (EU) N:o 842/2011 kumoamisesta 11.11.2015 annetun komission täytäntöönpanoasetuksen (EU) N:o 2015/1986] oikaisun, jonka liitteessä XXI säädetään konsessiota koskevasta ilmoituksesta (vakiolomake 24), jonka III.1.1 kohdassa mainitaan myös Ammattitoiminnan harjoittamiskelpoisuuden vaatimukset, myös ammatti- tai kaupparekisteriin kuulumista koskevat vaatimukset, mukaisesti?
               
            
                  6)
               
               
                  Mikäli viidenteen kysymykseen vastataan myöntävästi, onko direktiivin 2014/23/EU 38 artiklan 1 kohtaa, luettuna yhdessä direktiivin 2014/23/EU 3 artiklan 1 kohdassa tarkoitettujen yhdenvertaisen kohtelun ja syrjimättömyyden periaatteiden kanssa, tulkittava siten, että määrittääkseen ammattitoimintaan liittyvän osallistumisehdon hankintaviranomainen voi viitata Autojen ja kevyiden moottoriajoneuvojen vuokraus ja leasing -toiminnan kuvauksessaan kansallisen luokituksen koodiin NACE 77.110, jolla on sama merkitys kuin [tilastollisen toimialaluokituksen NACE Rev. 2 vahvistamisesta sekä neuvoston asetuksen (ETY) N:o 3037/90 ja tiettyjen eri tilastoaloja koskevien yhteisön asetuksen muuttamisesta 20.12.2006 annetun Euroopan parlamentin ja neuvoston] asetuksen (EY) N:o 1893/2006 (9) liitteessä I olevalla NACE Rev. 2 luokituksella 77.11 Autojen ja kevyiden moottoriajoneuvojen vuokraus ja leasing?
               
            
                  7)
               
               
                  Mikäli viidenteen kysymykseen vastataan myöntävästi, onko direktiivin 2014/23/EU 38 artiklan 1 kohtaa, erityisesti siltä osin kuin siinä viitataan suhteellisuusvaatimukseen, luettuna yhdessä direktiivin 2014/23/EU 3 artiklan 1 kohdassa tarkoitettujen yhdenvertaisen kohtelun ja syrjimättömyyden periaatteiden kanssa, tulkittava siten, että hankintaviranomainen voi edellyttää, että jokainen sopimuskumppani täyttää autojen ja kevyiden moottoriajoneuvojen vuokraus ja leasing -toiminnan harjoittamisen rekisteröintiin liittyvän ehdon?
               
            
                  8)
               
               
                  Onko direktiivin 2014/24/EU 2 artiklan 1 kohdan 8 alakohtaa tulkittava siten, että kyseessä on tavaranhankintasopimus, kun kunnan ja talouden toimijan välisen tulevan sopimussuhteen (talouden toimijan investoinnin arvon perusteella) olennainen osa liittyy julkisen vuokraus- ja yhteiskäyttöjärjestelmän käyttäjille suunnattuun sähköajoneuvojen vuokraukseen ja yhteiskäyttöön, jonka yhteydessä kunta ei investoi sähköajoneuvojen julkisen vuokraus- ja yhteiskäyttöjärjestelmän perustamishankkeeseen suoraan käteissuorituksena talouden toimijalle, vaan epäsuorasti luopumalla pysäköintialueista perittävistä maksuista 20 vuoden ajaksi ja tarjoamalla pysäköintialueiden säännöllisen kunnossapidon ja tämän investoinnin arvo kokonaisuudessaan ylittää direktiivin 2014/24/EU 4 artiklan b tai c alakohdassa tarkoitetun arvon, kun otetaan huomioon [Euroopan parlamentin ja neuvoston direktiivin 2014/24/EU muuttamisesta julkisia tavara- ja palveluhankintoja ja rakennusurakoita koskeviin sopimuksiin sekä suunnittelukilpailuihin sovellettavien kynnysarvojen osalta 30.10.2019 annettu] komission delegoitu asetus 2019/1828, (10) mutta tällainen kunnan investointi on kuitenkin (olennaisesti) pienempi kuin sekä talouden toimijan kokonaisinvestointi sähköajoneuvojen julkisen vuokraus- ja yhteiskäyttöjärjestelmän perustamishankkeeseen että talouden toimijan investointi hankkeen sähköajoneuvoihin liittyvään osaan, riippumatta siitä, että käyttäjät maksavat talouden toimijalle sähköajoneuvojen käytöstä ja että kysynnästä riippuu, onnistuuko talouden toimija saamaan tulot, jotka osoittavat, että sähköajoneuvojen julkisen vuokraus- ja yhteiskäyttöjärjestelmän perustaminen on taloudellisesti kannattavaa, minkä vuoksi talouden toimija kantaa hankkeen toteuttamiseen liittyvän operatiivisen riskin, mikä on direktiivin 2014/23/EU 5 artiklan 1 kohdan b alakohdassa tarkoitetun palvelukonsession mutta ei direktiivin 2014/24/EU 2 artiklan 1 kohdan 5 alakohdassa tarkoitetun hankintasopimuksen piirre?
               
            
                  9)
               
               
                  Onko direktiivin 2014/24/EU 3 artiklan 4 kohdan kolmatta alakohtaa tulkittava siten, että se muodostaa oikeusperustan direktiivissä 2014/24/EU säädetyn järjestelmän soveltamiselle sähköajoneuvojen julkisen vuokraus- ja yhteiskäyttöjärjestelmän perustamishankkeeseen liittyvän kunnan ja talouden toimijan välisen tulevan sopimuksen tekemiselle, siltä osin kuin tällaista sopimusta on pidettävä sekamuotoisena sopimuksena, jossa on tavaranhankintasopimusten, palveluhankintasopimusten ja konsessioiden piirteitä, kun kunnan tällaiseen hankkeeseen tekemän investoinnin arvo ylittää direktiivin 2014/24/EU 4 artiklan c alakohdassa tarkoitetun arvon, kun otetaan huomioon delegoitu asetus 2019/1828?
               
            
                  10)
               
               
                  Onko direktiivin 2014/24/EU 58 artiklan 1 ja 2 kohtaa, luettuina yhdessä direktiivin 2014/24/EU 18 artiklan 1 kohdassa tarkoitettujen yhdenvertaisen kohtelun ja syrjimättömyyden periaatteiden kanssa, tulkittava siten, että määritelläkseen ammattitoimintaan liittyvän osallistumisehdon hankintaviranomainen voi viitata Autojen ja kevyiden moottoriajoneuvojen vuokraus ja leasing -toiminnan kuvauksessaan kansallisen luokituksen koodiin NACE 77.110, jolla on sama merkitys kuin asetuksen (EY) N:o 1893/2006 liitteessä I olevalla NACE Rev. 2 luokituksella 77.11 Autojen ja kevyiden moottoriajoneuvojen vuokraus ja leasing?
               
            
                  11)
               
               
                  Onko direktiivin 2014/24/EU 58 artiklan 1 kohtaa, erityisesti siltä osin kuin siinä viitataan suhteellisuusvaatimukseen, ja direktiivin 2014/24/EU 58 artiklan 2 kohtaa, luettuna yhdessä direktiivin 2014/24/EU 10 artiklan 1 kohdassa tarkoitettujen yhdenvertaisen kohtelun, syrjimättömyyden ja suhteellisuuden periaatteiden kanssa, tulkittava siten, että hankintaviranomainen voi edellyttää, että kukin sopimuskumppani täyttää Autojen ja kevyiden moottoriajoneuvojen vuokraus ja leasing -toiminnan harjoittamisen rekisteröintiin liittyvän ehdon?
               
            
         (1)  Yhteisestä hankintasanastosta (CPV) 5.11.2002 annettu Euroopan parlamentin ja neuvoston asetus (EY) N:o 2195/2002 (ETA:n kannalta merkityksellinen teksti) (EYVL 2002, L 340, s. 1).
      
         (2)  Vesi- ja energiahuollon sekä liikenteen ja postipalvelujen alalla toimivien yksiköiden hankintamenettelyjen yhteensovittamisesta 31.3.2004 annettu Euroopan parlamentin ja neuvoston direktiivi 2004/17/EY (EUVL 2004, L 134, s. 1).
      
         (3)  Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annettu Euroopan parlamentin ja neuvoston direktiivi 2004/18/EY (EUVL 2004, L 134, s. 114).
      
         (4)  Yhteisen hankintasanaston antamisesta annetun Euroopan parlamentin ja neuvoston asetuksen (EY) N:o 2195/2002 sekä julkisista hankintamenettelyistä annettujen Euroopan parlamentin ja neuvoston direktiivien 2004/17/EY ja 2004/18/EY muuttamisesta ja yhteisen hankintasanaston antamisesta 28.11.2007 annettu komission asetus (EY) N:o 213/2008 (EUVL 2008, L 74, s. 1).
      
         (5)  Käyttöoikeussopimusten tekemisestä 26.2.2014 annettu Euroopan parlamentin ja neuvoston direktiivi 2014/23/EU (ETA:n kannalta merkityksellinen teksti) (EUVL 2014, L 94, s. 1).
      
         (6)  julkisista hankinnoista ja direktiivin 2004/18/EY kumoamisesta 26.2.2014 annettu Euroopan parlamentin ja neuvoston direktiivi 2014/24/EU (ETA:n kannalta merkityksellinen teksti) (EUVL 2014, L 94, s. 65).
      
         (7)  Vakiolomakkeiden vahvistamisesta julkisiin hankintamenettelyihin liittyvien ilmoitusten julkaisemista varten ja asetuksen (EY) N:o 1564/2005 kumoamisesta 9.8.2011 annettu komission täytäntöönpanoasetus (EU) N:o 842/2011 (ETA:n kannalta merkityksellinen teksti) (EUVL 2011, L 222, s. 1).
      
         (8)  Vakiolomakkeiden vahvistamisesta julkisiin hankintoihin liittyvien ilmoitusten julkaisemista varten ja täytäntöönpanoasetuksen (EU) N:o 842/2011 kumoamisesta 11.11.2015 annettu komission täytäntöönpanoasetus (EU) 2015/1986 (ETA:n kannalta merkityksellinen teksti) (EUVL 2015, L 296, s. 1).
      
         (9)  Tilastollisen toimialaluokituksen NACE Rev. 2 vahvistamisesta sekä neuvoston asetuksen (ETY) N:o 3037/90 ja tiettyjen eri tilastoaloja koskevien yhteisön asetusten muuttamisesta 20.12.2006 annettu Euroopan parlamentin ja neuvoston asetus (EY) N:o 1893/2006 (ETA:n kannalta merkityksellinen teksti) (EUVL 2006, L 393, s. 1).
      
         (10)  Euroopan parlamentin ja neuvoston direktiivin 2014/24/EU muuttamisesta julkisia tavara- ja palveluhankintoja ja rakennusurakoita koskeviin sopimuksiin sekä suunnittelukilpailuihin sovellettavien kynnysarvojen osalta 30.10.2019 annettu komission delegoitu asetus (EU) 2019/1828 (ETA:n kannalta merkityksellinen teksti) (EUVL 2019, L 279, s. 25).